**OBJEKTIPÕHISTE RAIETÖÖDE RAAMLEPING**

**nr**

(hiliseima digitaalallkirja kuupäev)

Riigimetsa Majandamise Keskus (RMK), edaspidi **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja

edaspidi **töövõtja** või **pool**, keda esindab [Vali sobiv] alusel teiselt poolt, ühiselt nimetatud kui **pooled**

sõlmisid käesoleva raamlepingu, edaspidi **raamleping**, riigihanke 1-47/ „**Objektipõhised raietööd**“ (viitenumber 280533) tulemusena alljärgnevas:

1. **Mõisted**
   1. **Raie- ja kokkuveotööd ja muud tööd**:
      1. kokkuveotee ja vahelaoplatsi ettevalmistamine;
      2. alusmetsa raie;
      3. puude langetamine, k.a tuule poolt heidetud ja murtud puud;
      4. laasimine ja järkamine;
      5. raielangi puhastamine raidmetest;
      6. ümarpuidu, raidmete ja tüveste kokkuvedu ja sorteeritult virnastamine vahelaoplatsil;
      7. metsa- ja vahelaoplatsi tulnud ümarpuidu ja energiapuidu koguste hindamine ja koguste teatamine RMKle elektrooniliselt;
      8. virnade markeerimine (vahelaonime ja sordi koodide märkimine);
      9. tellija nõudmisel energiapuidu katmine spetsiaalse kattepaberiga;
      10. tellija nõudmisel vegetatsiooniperioodil kändude juurepessu leviku tõkestamiseks biotõrje preparaadiga ROTSTOP® töötlemine;
      11. tellija nõudmisel ümarpuidu sorteerimine vahelaoplatsil;
      12. kokkuveo lõpul vahelaoplatsi puhastamine raiejäätmetest, puu koorest jm
      13. tellija nõudmisel kändude freesimine;
      14. tööobjektil raietööde märkide paigaldamine.
   2. **Raieperiood** –minikonkursi tehnilises kirjelduses toodud raietööde teostamise aeg.
   3. **Päev** – kalendripäev.
   4. **Hind** – töövõtja poolt pakutud ja raamlepingus kasutatav hind.
   5. **Praaker** – RMK esindaja Puidu varumisel ja töö üleandmise ning vastuvõtmise akti kinnitaja.
   6. **Kontrollmõõtmine** – RMK kontrollmõõtja poolt läbiviidav toiming Puidu mõõtmiseks, mahu määramiseks ja kvaliteedi hindamiseks.
   7. **RMK kontrollmõõtja** – RMK töötaja, kes teostab kontrollmõõtmisi.
   8. **Puit** – varumise käigus tekkinud müümisväärtust omav toode: ümarpuit ja energiapuit, milleks on raidmed, laasimata tüvesed, kännud.
   9. **Minikonkurss –** mitme osalejaga raamlepingu alusel läbiviidavad toimingud hankelepingu sõlmimiseks ettemääratud objektile.
2. **Üldsätted**
   1. Kui ei ole märgitud teisiti kasutatakse raamlepingu ja hankelepingu mõistet koos ühiselt “leping”.
   2. Raamlepingu lahutamatuteks osadeks on riigihanke alusdokumendid (edaspidi hanke alusdokumendid), töövõtja pakkumus, raamlepingu muudatused ja lisad. Vastuolude korral hanke alusdokumentide ja töövõtja pakkumuse vahel prevaleerib hanke alusdokument.
   3. Raamlepingul on selle sõlmimise hetkel järgmised lisad:

Lisa 1/1 – Eeldatavad nõuded tehnikale

Lisa 2/1 – Andmetöötluse tingimused volitatud töötlejale

1. **Raamlepingu eesmärk ja ese**
   1. Raamlepingu eesmärk on määrata kindlaks, kuidas toimub raamlepingu kehtivuse ajal raamlepingu esemeks olevate tööde tellimiseks hankelepingute sõlmimine tellija ning töövõtja vahel ning poolte õiguste ja kohustuste sätestamine.
   2. Raamlepingu esemeks on objektipõhiste (valdavalt ettemääratud asukohas ja üldreeglina eelnevalt ettenäidatavate) raietööde ja nendega seotud tööde (edaspidi **tööde**) tellimine raamlepingu kehtivusajal. Töid tellitakse erinevatel eesmärkidel, nt teede ja kuivendussüsteemide trasside sisselõikamiseks ja laiendamiseks, elektri- ja gaasitrassi kaitsevööndites metsaraieteks, karjääride alade raadamiseks, metsastamisele minevate aladelt puude raieks ja metsamaterjali kokkuveoks ja muude selliste tööde teostamiseks.
2. **Hankelepingute sõlmimine raamlepingu alusel**
   1. Raamlepingu alusel sõlmitakse hankelepinguid tellija vajaduse põhiselt. Raamleping ilma hankelepinguta ei kohusta tellijat töövõtjalt töid tellima
   2. Tellija korraldab raamlepingu alusel sõlmitavate hankelepingute sõlmimiseks lepingu poolteks olevate töövõtjate vahel minikonkursse.
   3. Hankelepingud sõlmitakse kahepoolselt allkirjastatud dokumendina.
   4. Minikonkurss korraldatakse üldjuhul riigihangete registris järgneva korra alusel:
      1. Tellija sätestab pakkumuste esitamiseks mõistliku tähtaja, arvestades hankelepingu eseme keerukust ja pakkumuste esitamiseks vajalikku aega.
      2. Tellija toob välja minikonkursil selle minikonkursi tingimused, tellitavate tööde loetelu ja täpsustused, töö tähtaja jm vajaliku info pakkumuse koostamiseks.
      3. Tellijal on õigus küsida töövõtjalt kinnitusi ja andmeid hankelepingu sõlmimiseks ning täitmiseks vajalike eelduste olemasolu kohta.
      4. Töövõtja peab pakkumuse tegemisel arvestama kõigi tegevuste ja kuludega, mis on vajalikud nõuetekohaselt töö teostamiseks, sealhulgas nendega, mida ei ole minikonkursi tingimustes eraldi nimetatud.
      5. Töövõtja poolt esitatud pakkumus peab olema üldjuhul jõus vähemalt 60 kalendripäeva alates pakkumuse esitamise hetkest.
      6. Tellijal ei ole kohustust tellida kõiki minikonkursi tehnilises kirjelduses loetletud töid pärast minikonkursil esitatud pakkumuste laekumist, kui tellija vajadused on hankelepingu sõlmimise ajaks muutunud.
      7. Minikonkursi pakkumuse esitamisega kinnitab töövõtja kõigi pakkumuse esitamise ettepanekus esitatud tingimuste ülevõtmist. Tingimusliku pakkumuse esitamine minikonkursil ei ole lubatud ja tellija lükkab tingimusliku või mittevastava pakkumuse tagasi (riigihangete seaduse (RHS) § 114 lg 1 ja 2).
      8. Tellija hindab ja võrdleb pakkumusi vastavalt minikonkursi tingimustes täpsustatud pakkumuste hindamiskriteeriumite osakaaludele ning tunnistab edukaks pakkumuse, mis on vastavaks tunnistatud pakkumustest pakkumuste hindamiskriteeriumite alusel majanduslikult soodsaim.
      9. Minikonkursil on majanduslikult soodsaima pakkumuse väljaselgitamiseks pakkumuste hindamise kriteerium pakkumuse maksumus.
      10. Tellija jätab endale õiguse kasutada riigihangete seaduse § 52 lõikes 3 sätestatud nn pöördmenetluse võimalust, st kontrollida pakkumuste vastavust alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise kontrollimist. Sellisel juhul kontrollib tellija kõrvaldamise aluste puudumist vaid pakkujal, kellega ta kavatseb hankelepingu sõlmida.
      11. Tellija jätab endale õiguse kontrollida, kas pakkujatel puuduvad käesoleva seaduse § 95 lõigetes 1 ja 4 nimetatud kõrvaldamise alused ning mitte sõlmida hankelepingut pakkujaga, kellel mõni kõrvaldamise alus esineb.
      12. Kui minikonkursi pakkumuse maksumuses esineb arvutusviga, parandab tellija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab tellijale samas vormis 2 tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab tellija pakkumuse tagasi.
      13. Tellija sõlmib hankelepingu ja tellib töö minikonkursil edukaks tunnistatud pakkujalt, keda ei kõrvaldata rhs § 95 alusel ning kes vastab kvalifitseerimistingimustele.
      14. Juhul, kui minikonkursi edukas pakkuja võtab pakkumuse tagasi enne hankelepingu sõlmimist või ei asu hankelepingut tähtaegselt täitma, on tellijal õigus pöörduda töövõtja(te) poole, kelle pakkumus oli pingereas järgmine, ja sõlmida hankeleping ilma uut minikonkurssi läbiviimata ning nõuda edukaks tunnistatud pakkujalt (pingereas esimeselt) sisse hinnavahe võrreldes maksumusega, mille alusel hankeleping sõlmitakse.
      15. Juhul, kui minikonkursi edukas pakkuja ei tagasta enda poolt allkirjastatud hankelepingu 7 päeva jooksul peale tellijapoolse allkirjastatud hankelepingu edastamist töövõtjale, on tellijal õigus lugeda pakkumus tagasivõetuks ning pöörduda töövõtja(te) poole, kelle pakkumus oli pingereas järgmine, ja sõlmida hankeleping ilma uut minikonkurssi läbiviimata ning nõuda kahju hüvitamist esialgu edukaks tunnistatud hinnapakkumuse ja järgmise edukaks tunnistatud hinnapakkumuse maksumuse vahe ulatuses ning kõigi võimalike lisakulude ulatuses, mis tellijal tuleb kanda seoses hankelepingu sõlmimisega selle pakkumuse alusel, mis tunnistati edukaks pärast hinnapakkumuste uuesti hindamist, samuti kulutuste ulatuses, mis tulenesid uuest hinnapakkumuste hindamisest.
      16. Juhul, kui töövõtja teavitab vahetult pärast hankelepingu sõlmimist lepingu täitmise võimatusest, on tellijal õigus tellida soovitud töid uut minikonkurssi korraldamata minikonkursil paremusjärjestuselt järgmiselt raamlepingu partnerilt.
      17. Juhul, kui võrdsete pakkumuste esitamise tõttu osutuks minikonkursil edukaks rohkem kui üks pakkumus, kasutatakse eduka pakkumuse väljaselgitamiseks liisuheitmist. Tellija edastab töövõtjatele enne liisuheitmist liisuheitmise korra.
      18. Tellija võib tagasi lükata kõik minikonkursil esitatud pakkumused:
          1. kui need on tellija jaoks ebamõistlikult kallid;
          2. kui minikonkursi toimumise ajal on tellijale saanud teatavaks andmed, mis välistavad või muudavad tellija jaoks ebaotstarbekaks minikonkursi lõpuleviimise minikonkursi dokumentides esitatud tingimustel, või hankelepingu sõlmimine etteantud ja mini-konkursi käigus väljaselgitatud tingimustel ei vastaks muutunud asjaolude tõttu tellija varasematele vajadustele või ootustele;
          3. kui langeb ära vajadus minikonkursi järele põhjusel, mis ei sõltu tellijast, või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt eelarve muutmisest või muust taolisest korraldusest.
      19. Raamlepingu sõlmimise aluseks oleva näidistöö kokkuveetud ja nõuetekohaselt ladustatud puidu ühe tihumeetri maksumus on töövõtjale siduv 4 kuud alates raamlepingu jõustumisest. Juhul, kui tellija korraldab minikonkursi näidistöö aluseks oleval objektil töö teostamiseks, on töövõtjal kohustus pakkuda hinda, mis on sama või madalam kui selle töövõtja edukas tunnistamise aluseks olnud pakkumus, mille alusel sõlmiti raamleping.
      20. Tellija lükkab tagasi minikonkursil esitatud pakkumuse, mille alusel sõlmitav hankeleping oleks RSanS § 7 lõike 1 alusel tühine.
   5. Minikonkursilt RHS § 95 alusel kõrvaldatud töövõtjaga sõlmitud raamlepingu võib tellija samal alusel ennetähtaegselt üles öelda ilma etteteatamistähtaega järgimata.
   6. Tellija jätab endale õiguse sõlmida hankelepingu raamlepingu pooleks oleva vabalt valitud töövõtjatega eeldusel, et selliste hankelepingute kogumaksumus ei ületa 20 protsenti kogu raamlepingu maksumusest ja iga sellise hankelepingu maksumus on väiksem kui riigihanke piirmäär.
3. **Tööde üleandmine** 
   1. Tellija märgistab nähtavalt raielangi piirid, mis külgnevad teiste kinnisasja omanike või looduskaitseliste piirangutega metsamaaga juhul, kui seal puuduvad selged looduslikud piirid, nt tee, siht, kraav, puistu koosseisu või vanuse oluline erinevus. Muudel tingimustel pole tellijal kohustust piire märkida.
   2. Tellija kohustub:
      1. varustama töövõtja liiklusohutuse skeemil nõutud liiklus- ja ohumärkidega;
      2. korraldama töövõtja juurdepääsu raielangile ja vahelaoplatsile (sihtide võsast puhastamine, sihtide tallamine, kraavide ülepääsemise tagamine, lumelükkamine ulatuses, mis tagab vähemalt neljarattaveolise hariliku väikeveoki läbitavuse raielangi lähima teeni);
      3. varustama ja väljastama RMK kontori vmt juures töövõtjat biotõrje preparaadiga ROTSTOP®, kui tellija nõuab raielankidel kändude töötlemist juurepessu leviku tõkestamiseks;
      4. varustama ja väljastama RMK kontori vmt juures töövõtjat raidmete ja tüveste katmiseks spetsiaalse kattepaber, kui tellija nõuab energiapuidu tooraine katmist kattepaberiga;
      5. varustama töövõtja markeerimisvärviga.
   3. Tellija esitab enne tööde alustamist töövõtjale tööde üleandmise akti, milles:
      1. määratakse tööde alustamise ja lõpetamise tähtaeg;
      2. seatakse raielangile esitatavad nõuded, sh raidmetest puhastamise viis, teel sõitmise lubamine, raiejärgne rinnaspindala (G), nõutud säilikpuude arv jne;
      3. seatakse tootmisülesanne ehk valmistava puidu kvaliteedinõuded, parameetrid ning ladustamise nõuded;
      4. määratakse raiel tasustamise aluseks olev hinna alus ehk raieobjektipõhine hind;
      5. määratakse vahelaoplatsi asukoht, peakokkuveotee, kokkuveokaugus, vajadusel kokkuveoteed suund;
      6. masina ja/või raiemeeste nimed;
      7. seatakse raielangi piirid.
   4. RMK poolne tööde üleandmise akti koostaja on tööobjekti eest vastutav praaker.
   5. Tööde üleandmise akt saadetakse elektrooniliselt töövõtja poolt määratud töövõtja masinasse ja/või raiemeestele.
   6. Tööde üleandmise akti ei allkirjastata.
   7. Tellija esitab töövõtjale kõik asjakohased juhendmaterjalid ning taotleb töödeks kõik vajalikud kooskõlastused (naaberkinnistu omanike jt asjaomaste isikutega).
   8. Tellijal on õigus nõuda raiel ja kokkuveol märgadel ja tundlikel muldadel pinnasesõbralike roomikute kasutamist (nt ECO-Baltic, ECO-Magnum või analoogseid);
   9. Tellijal on õigus nõuda kokkuveol väiksemate koormatega kokkuvedu.
   10. Tellijal on õigus tellida töövõtjale tööks antud objektilt puidu kokkuvedu teiselt töövõtjalt või teostada seda ise.
4. **Hankelepingu täitmine ja töö teostamise tingimused**
   1. Töövõtja peab teostama tööd tähtaegselt, kvaliteetselt, kooskõlas hanke alusdokumentide, tellimuse ja esitatud pakkumusega. Töövõtja peab tegema kõik tööd ja toimingud, mis ei ole pakkumuses või käesolevas lepingus reguleeritud, kuid mis oma olemuselt kuuluvad tööde hulka.
   2. Töövõtja kohustub järgima tellija poolt esitatud tööde üleandmise aktis sätestatut ning tellija poolseid juhiseid ja edastatud informatsiooni.
   3. Tellijal on õigus määrata tööde tähtaeg iga tööliigi ja raielangi lõikes eraldi, tööde tingimused ja asukoht; oma äranägemisel töövõtja eelistusi arvesse võtmata ning nõuda, et töövõtja järgiks täpselt ja kõrvalekaldumatult tööde tähtaegu ja tingimusi, s.h tööliigiti ja tööobjektide lõikes.
   4. Tellijal on õigus kasutada töövõtja tehnikat kontrollmõõtmistel.
   5. Tellijal on õigus hinnata raiutud ja kokkuveetud puidu kogust.
   6. Tellijal on õigus enne kokkuveo lõpetamist puitu välja vedada.
   7. Töövõtja kohustub abistama tellijat tööobjektil tormikahjustuste ja metsapõlengute likvideerimisel.
   8. Töövõtja kohustub tegema töö oma tööjõu ja tehniliste vahenditega, mille nimekiri on hankelepingu lisas.
   9. Töövõtja kohustub kooskõlastama enne hankelepingu täitmise alustamist tellijaga hankelepingu täitmisel osalevate alltöövõtjate nimed, kontaktandmed ja teabe nende  
      seaduslike esindajate kohta.
   10. Töövõtja kohustub esitama minikonkursil sätestatud tähtajaks minikonkursil nõutud masinate ja töömeeste kohta:
       1. harvesteri tehasepoolse registreerimiskoodi (VIN), masina mark ja mudel, registri number, omanik, vastutav kasutaja, kasutatav tarkvara, kännutöötlemisseadme olemasolu, järkamisläbimõõt, väljalaske aasta, harvesteri e-posti aadress.
       2. Giljotiini (ekskavaator vms.) tehasepoolse registreerimiskoodi (VIN), masina mark ja mudel, registri number, omanik, vastutav kasutaja, nutiseadme IMEI kood või androidID, väljalaske aasta, giljotiini e-posti aadress;
       3. kokkuveomasina registreerimiskoodi (VIN), masina mark ja mudel, registri number, omanik, vastutav kasutaja, nutiseadme IMEI kood, väljalaske aasta, e-posti aadress;
       4. kettsaemehe ja/või alusmetsa võsasaemehe nimi, isikukood, kutsetunnistuse number ja nutiseadme IMEI kood, või androidID, väljalaske aasta, kokkuveomasina e-posti aadress;
   11. Töövõtja peab varustama punktis 6.10 sätestatud masinad ja töömehed riistavaraga (arvutiga), millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijatele andmed tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Riistvara minimaalsed nõuded lepingu sõlmimise kuupäeva seisuga on:
       1. puutetundlik nutitelefon või tahvelarvuti;
       2. vähemalt operatsioonisüsteem Android 10.0;
       3. vähemalt 4G võrguühendus;
       4. harvesteril peab olema tarkvara, mis vastab General StanForD standardile ja mille väljundfailid on avatavad SilviA 5.1 versiooniga ning millega saab võtta vastu elektrooniliselt saadetavaid \*.apt ja kaardi faile ning kaardirakenduse alusel jälgida raielangi piire.
   12. Töövõtja peab paigaldama androidi põhisesse riistvarasse kohustuslikuks kasutamiseks ette nähtud rakendused:
       1. Kokkuveorakendus „Traktorist“, mille saab alla laadida lingilt: <http://rmkapps.rmk.ee/ad/download/ee.rmk.tractoroperator> ;
       2. RMK juhendmaterjalid töövõtjale „Dokumendid metsa kaasa“ (DMK), mille saab alla laadida lingilt: <http://rmkapps.rmk.ee/ad/download/ee.rmk.android.manuals> ;
       3. Kaardirakendus „Andmed metsa kaasa“ (AMK), mille saab alla laadida lingilt:

<http://rmkapps.rmk.ee/ad/download/ee.rmk.android.apps.amk> .

* 1. Töövõtja peab varustama tarkvarade arenemisel raamlepinguperioodil harvesteride ja kokkuveomasinate arvutid ja raietööliste kasutuses oleva riistvara kaasajastatud tarkvaraga;
  2. Töö tegemisel peab töövõtja:
     1. töötama kvalifitseeritud metsamasina operaatoritega, kellele on omistatud harvesterioperaator, tase 4 ning forvarderioperaator, tase 4 kutse kutseseaduse tähenduses ning kelle tunnistused on tellijale esitatud ning kes ei ole samaaegselt kaasatud rohkem kui ühe raamlepingu alusel RMK-le tööde teostamisele;
     2. töötama kvalifitseeritud raietöölistega, kellele on omistatud raietööline, tase 3 või tase I või metsur, tase II kutseseaduse tähenduses;
     3. teatama tellijale harvesteri raiel puidu kogused toodangufailiga (\*.prd) elektrooniliselt iga vahetuse lõpus ning juhul, kui vahetus on pikem kui üks päev, siis iga päev;
     4. hindama puidu koguseid kokkuveol kokkuveomasina koormas ning kaaluma tellija nõudmisel kokkuveetud puud;
     5. teatama tellijale kokkuveetud puidu kogused elektrooniliselt kokkuveomasinast iga koorma järgselt;
     6. töötlema kännud tellija nõudmisel vegetatsiooniperioodil juurepessu leviku tõkestamiseks biotõrje preparaadiga ROTSTOP®;
     7. vajadusel valima säilikpuud tuginedes lepingu lisaks olevale RMK säilikpuude juhendile;
     8. tellija nõudmisel tähistama säilikpuid ja säilikpuude gruppe;
     9. tellija nõudmisel jätma raiumata säilikpuude gruppide alt alusmets;
     10. omama energiapuidu kattepaberiga katmiseks raami;
     11. korraldama oma kuludega kattepaberi transport RMK kontorist energiapuidu lattu
     12. korraldama oma kuludega kasutamata kattepaberi transport energiapuidu laost RMK kontorisse;
     13. kasutama ainult punkti 6.10 kohaselt esitatud VIN koodiga masinaid;
     14. järgima tellija poolseid korraldusi ning laskma tellijal kontrollida tehnika vastavust lepingu tingimustele. Tehnika ette näitamata jätmisel töövõtjat töid teostama ei lubata ning tellijal on õigus lepingust taganeda.
     15. tagama, et töötajad osaleksid tellija poolt korraldatud koolitustel.
  3. Kui tellijal tekib pretensioone töövõtja poolt kasutatava tehnika, kasutatava tarkvara või juhtide kvalifikatsiooni osas, vormistab tellija selle vähemalt kirjalikku taasesitamist võimaldavas vormis mittevastavusena ning määrab töövõtjale tähtaja puuduste kõrvaldamiseks. Tellijal on õigus tööd peatada kuni mittevastavuse lahendamiseni.
  4. Telljal on õigus peatada tööd kui:
     1. töövõtja harvesteri mõõtmisseadmed ei taga RMK harvestermõõtmise juhendiga kehtestatud mõõtmise täpsusnõudeid, kuni harvesteri mõõtmisseadmete nõuetega vastavusse viimiseni;
     2. töövõtja ei ole tähtaegselt saatnud RMK nõuetele vastavat \*.prd jt nõutud faile;
     3. töövõtja ei ole tähtaegselt saatnud vahelaoplatsi kokkuveetud puidu koguseid;
     4. töövõtja ei pea kinni õigusaktidest ning tellija poolt kehtestatud keskkonnanõuetest, kuni rikkumiste kõrvaldamiseni;
     5. metsalaoseis on tellija hinnangul liiga suur;
     6. looduslikud tingimused (teede lagunemine, suur tuleoht, liigniiskus metsas, loodusväärtuste kaitseks kehtestatud piirangud jms) ei võimalda raielangile pääsu või töötamist. Tööde peatamiseks ja jätkamiseks väljastab tellija teate töövõtjale e-posti teel, kusjuures teade loetakse kättesaaduks 1 (ühe) päeva möödumisel saatmisest;
  5. Kraavide ületamiseks peab töövõtja oma vahenditega tagama kraavi ületuse ning peale töö teostamist puhastama kraavis oleva vee takistuse.
  6. Kokkuveo lõpetamisel puhastama vahelaoplatsi ja tee kokkuveoga kaasnenud prahist.
  7. Töövõtja peab parandama omal kulul raiel ja kokkuveol kahjustatud pinnase, sihid, teed, truubid, sillad ja teised rajatised vastavalt RMK poolt koostatud kirjale, kui nende kahjustamine toimus töövõtjast tingitud asjaoludel.
  8. Töövõtja peab oma töötajatele tutvustama ning nõudma tellija keskkonnanõuete, töötervishoiu ja tööohutuse õigusaktide, puidu kvaliteedi ja markeerimise nõuete, raielangi piiridest, raietehnoloogiast, sh kokkuveoteedest, rajatiste korrashoidmise tingimuste jms järgimist.
  9. Tõõvõtja vastutab tööohutuse järgimise eest ning tagab oma töötajatele tööks vajalikud kaasaaegsed isikukaitsevahendid (turvariided ja muud isikukaitsevahendid). Töövõtja ei tohi lubada tuulemurrus töötada üheagselt vähem kui kahel saemehel.
  10. Töövõtja peab järgima õigusaktide nõudeid ning tegema kõik endast oleneva, et vältida metsa tervisliku ja ümbritseva keskkonna seisundi halvenemist, samuti rakendama tehnoloogiaid ja tehnilisi vahendeid, mis ei kahjusta kasvavat metsa, pinnast ning keskkonda.
  11. Töövõtja peab järgima tööde teostamisel tuleohutuse ja looduskaitselisi piirangud.
  12. Töövõtja kohustub kasutama tellijaga suhtluses, s.h kirjavahetuses, töökeelena eesti keelt.
  13. Töövõtja peab andma tellijale volituse kontrollida Maksu- ja Tolliametis töötamise registrisse esitatud andmeid, esitada Maksu- ja Tolliametile andmeid töövõtja poolt makstavate maksude arvestamise ja tasumise õigsuse kontrollimiseks ning taotleda maksusaladusena käsitletavat teavet.

1. **Hankelepingu alusel tehtava töö vastuvõtmine**
   1. Tellijal on õigus hinnata raiutud ja kokkuveetud puidu kogust.
   2. Tellija koostab tööde vastuvõtmise akti hiljemalt järgneva kuu viiendaks päevaks pärast tööde lõpetamist raielangil ja puidu koguse hindamist.
   3. Kui raidmete ja laasimata tüveste hakkimine toimub 23 kuu jooksul pärast praakeri poolt koguse vahelaos hindamist, koostab tellija tööde vastuvõtmise akti hakkimistulemuste alusel määratud täpsustatud koguse ja praakeri poolt vahelaos hinnatud koguse vahe kohta. Akt koostatakse hakkimisele järgneva kuu viiendaks päevaks.
   4. Tööde vastuvõtmise aktil näidatud töömahu aluseks on tegelikult teostatud ja tellija poolt vastuvõetud maht.
   5. Tööde vastuvõtmise aktil oleva töömahuga nõustumist kinnitab töövõtja arve esitamisega.
   6. Puidu kogus tööde vastuvõtmise aktil kirjeldatakse täpsusega kaks kohta peale koma (0,01 m3).
   7. Tööde vastuvõtmise akti ei allkirjastata.
   8. Juhul, kui tööde vastuvõtmisel on tellijal pretensioone kokku lepitud tööde nõuetekohasuse kohta, määrab ta töövõtjale tähtaja puuduste kõrvaldamiseks ning samavõrra lükkub edasi tööde eest tasumise kohustus. Juhul, kui töövõtja ei kõrvalda puudusi nimetatud tähtajaks, on tellijal õigus alandada poolte vahel kokku lepitud tööde maksumust ning nõuda tekitatud kahju hüvitamist. Tasu alandamise ulatus (summa) sätestatakse tellija poolt koostatud kirjas.
   9. Juhul, kui puudusi ei ole võimalik kõrvaldada, on tellijal õigus tekitatud kahju maha arvestada tasumisele kuuluvast summast. Sellisteks kahjudeks võivad olla:
      1. puidu järkamine pikkustesse, mis ei ole fikseeritud tööde üleandmise aktis;
      2. puidu ladustamine sorteerimata või halvasti sorteeritult, mis tingib tellija täiendavaid kulutusi puidu sorteerimisel;
      3. puidu kvaliteedi kahjustamine raiel ja/või kokkuveol (lõkketahm, mehaanilised rebendid, sisselõiked, kaldlõiked, lohakas laasimine, rullikute liigse surve tõttu tulenevad kahjustused jms).
   10. Juhul, kui töövõtja ei nõustu tellija pretensioonidega, võib ta nõuda ekspertiisi määramist. Ekspertiisi kulud kannab töövõtja. Juhul, kui ekspertiis tõestab tellija pretensioonide alusetust, on töövõtjal õigus ekspertiisi kulud tellijalt sisse nõuda.
2. **Raamlepingu maksumus, hankelepingute hinnad ja tasumise tingimused.**
   1. Raamlepingu alusel sõlmitavate hankelepingute maksimaalne kogumaksumus on kuni 10 000 000 (kümme miljonit) eurot, millele lisandub käibemaks. Tellija ei ole kohustatud tellima töid kogu nimetatud summa ulatuses. Raamlepingu lõplik maksumus kujuneb raamlepingu kehtivuse ajal vastavalt sõlmitud hankelepingute maksumusele.
   2. Tellija tasub töövõtjale tehtud töö eest vastavalt hankelepingus kokku lepitule.
   3. Tellija tasub raamlepingu punktis 7 nimetatud vastuvõtmise akti alusel tehtud tööde eest töövõtja poolt esitatud arve(te) alusel.
   4. Tellija tasub raidmete ja laasimata tüveste korral alljärgnevalt:
      1. esialgu tasutakse töövõtjale praakeri poolt vahelaos hinnatud kogusest 80% eest;
      2. juhul, kui 23 kuu jooksul peale praakeri poolt koguse vahelaos hindamist ei ole teostatud raidmete ja laasimata tüveste hakkimist, tasutakse töövõtjale ülejäänud 20 % koguse (seni veel tasumata koguse) eest 24 kuu jooksul praakeri poolt koguse vahelaos hindamisest;
      3. juhul, kui 23 kuu jooksul peale praakeri poolt koguse vahelaos hindamist on teostatud raidmete ja laasimata tüveste hakkimine, siis raidmete ja laasimata tüveste hakkimise järgselt määratakse hakkimistulemuste alusel raidmete ja laasimata tüveste täpsustatud kogus ning töövõtjale tasutakse hakkimistulemuste alusel määratud raidmete ja laasimata tüveste täpsustatud koguse ja punkti 8.4.1. alusel tasutud koguse vahe (seni veel tasumata koguse) ning lepingu p 8.4.2. alusel tasustamist ei toimu;
      4. juhul, kui hakkimistulemuste alusel määratud raidmete ja laasimata tüveste täpsustatud kogus on väiksem kui punkti 8.4.1. alusel tasutud kogus, siis töövõtjalt talle juba makstud tasu tagasi ei nõuta;
      5. juhul, kui hakkimine viiakse läbi peale 23 kuu möödumist peale praakeri poolt koguse vahelaos hindamist, siis hakkimistulemuste alusel raidmete ja laasimata tüveste täpsustatud kogust ei määrata.
   5. Arve maksetähtaeg peab olema vähemalt 10 tööpäeva arve esitamisest. Arvel peab olema märgitud tööde vastuvõtmise akti number ja kuupäev, summa koos käibemaksuga ja ilma käibemaksuta, objekti nimi ning vastuvõtmise akti koostanud praakeri nimi.
   6. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
   7. Tellijal on õigus töövõtjale kohaldatavad rahalised sanktsioonid raamlepingu alusel sõlmitud hankelepingute kohaselt makstava tasuga tasaarveldada.
3. **Tasustamise aluseks olev kogus**
   1. Tasustamise aluseks on praakeri poolt vahelaos hinnatud kogus.
   2. Praakeri poolt hinnatakse puidu kogus vastavalt väljaandes “Ümarpuidu mõõtmine ja hindamine” (koost. J.Jänes, Tartu 2001) ja RMK energiapuidu varumise, ladustamise ja mahu määramise juhendis oleva meetodika alusel, kooskõlas tööde üleandmise aktis kokku lepitud puidu kvaliteedinõuetega. Kogust hinnatakse virnmõõtmise meetodiga, määratakse puidu virnastusmaht ja selles oleva puidu maht virnatäiuse koefitsiendi alusel. Virnatäiuse koefitsient määratakse eelpooltoodud väljaande, juhendi, kasutades.
4. **Sanktsioonid**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Töövõtja vastutab lepingu igasuguse rikkumise eest, eelkõige kui töövõtja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Juhul, kui töövõtja ei lõpeta tööd töö üleandmise aktis ettenähtud tähtajaks, on tellijal õigus nõuda leppetrahvi lageraie ja raadamise korral 45€/m3 ja teiste raiete korral 32€/m3 iga ülestöötamata m3 ulatuses. Samuti on tellijal õigus vähendada ülestöötamata puidu koguse võrra hankelepingu mahtu.
   4. Juhul, kui töövõtja ei alusta raielangil tööd 7 (seitsme) päeva jooksul peale töö üleandmise aktis ettenähtud tööde alustamise tähtpäeva, on tellijal õigus anda töö teisele tegijale ning tellijal on õigus vähendada raielangilt saadava puidu koguse võrra hankelepingu mahtu.
   5. Juhul, kui töövõtja ei lõpeta raielangil tööd 7 (seitsme) päeva jooksul peale töö üleandmise aktis ettenähtud lõpetamise tähtaega, on tellijal õigus anda töö teisele tegijale ja töövõtjal ei ole õigust nõuda tellijalt tasu senini sellel raielangil tehtud tööde osas.
   6. Juhul, kui tellijal on pretensioone sortimendi järkamise, sorteerimise kvaliteedi, markeerimise või ladustamise osas, mis on tekkinud töövõtja süül, määrab tellija töövõtjale tähtaja puuduste kõrvaldamiseks. Juhul, kui puudusi ei kõrvaldata nimetatud tähtajaks või puudusi ei ole võimalik kõrvaldada, on tellijal õigus nõuda leppetrahvi tehtud kahju ulatuses või vähendada hankelepingu mahtu või õigus nõuda tekitatud kahju hüvitamist muul moel.
   7. Juhul, kui töövõtja annab tellija poolt edastatud GeoPDF-i kolmandale osapoolele, on tellijal õigus nõuda leppetrahvi 6000 eurot.
   8. Tellijal on õigus nõuda leppetrahvi 5% hankelepingu maksumusest, kui töövõtja on hankelepingut oluliselt rikkunud.
   9. Hankelepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus hankeleping erakorraliselt ühepoolselt lõpetada ning nõuda kahju hüvitamist, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel ning kui:
      1. töövõtja suhtes kuulutatakse välja pankrot;
      2. tellija märkusele vaatamata ei täida töövõtja temale hankelepinguga pandud kohustusi kokkulepitud tingimustel ning head tava järgides;
      3. töövõtjal puuduvad tähtaegselt hankelepingus kokkulepitud mahtude täitmiseks harvesteri-, forvarderioperaatori ja kettsaemehe kutsetunnistust omavad töötajad, kui selliste töötajate kaasamise nõue oli eelnevalt esitatud;
      4. töövõtja või töövõtja töötaja omastab või teeb katse ebaseaduslikult omastada puitu;
      5. töövõtja rikub muul viisil oluliselt lepingut.
   10. Tellijal on õigus hankeleping ja raamleping üles öelda, kui töövõtja on oluliselt rikkunud hankelepingu tingimusi.
   11. Töövõtjal on õigus hankeleping üles öelda, juhul kui tellija on viivitanud lepingu tasu või selle osa tasumisega enam kui 30 (kolmkümmend) päeva;
   12. Lepingu ennetähtaegse lõpetamise korral, välja arvatud töövõtjast tulenevast asjaolust tingituna, on töövõtjal õigus nõuda tasu lepingu lõpetamise hetkeks nõuetekohaselt teostatud ning tellijale juba üle antud tööde eest.
   13. Juhul, kui
       1. tellija on esitanud töövõtjale leppetrahvi või kahju hüvitamise nõude, ei ole tellija kohustatud tasuma ühegi töö eest enne, kui töövõtja on tasunud leppetrahvi või hüvitanud kahju. Töövõtjal puudub õigus samaaegselt tellija suhtes rakendada sanktsioone sellel ajal tasumata summade osas.
       2. tellija viivitab põhjendamatult töövõtja poolt esitatud arve tasumisega, on töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
   14. Tellijal ei ole raamlepingu ja/või hankelepingu ennetähtaegse lõpetamise korral tööde eest tasumise kohustust juhul, kui lepingu lõpetamise tingis töövõtjast tulenev asjaolu.
   15. Kui töövõtja ei täida hankelepinguga võetud kohustusi, ei paranda puudustega tööd või ei tee uut tööd puudustega töö asemel ja töövõtja rikkumist saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus tööd kolmandatelt isikutelt ning nõuda lisaks leppetrahvile kolmandatelt isikutelt tellitud töödele kulunud summa ning tellimuse maksumuse vahe hüvitamist töövõtja poolt
   16. Leppetrahvid ja viivised tuleb tasuda 14 päeva jooksul vastava nõude saamisest. Tellijal on õigus tööde eest tasumisel tasaarveldada leppetrahvi summa raamlepingu alusel tasumisele kuuluva summaga.
5. **Vääramatu jõud**
   1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
   2. Kui lepingu täitmine on takistatud vääramatu jõu asjaolude tõttu, lükkuvad lepingus sätestatud tähtajad edasi vääramatu jõu mõju kehtivuse aja võrra.
   3. Pool, kelle tegevus lepingu järgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise ning lisaks edastama teate tähitud kirjaga.
   4. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
6. **Konfidentsiaalsus ja andmekaitse**
   1. Töövõtja kohustub raamlepingu kehtivuse ajal ning pärast raamlepingu lõppemist määramata tähtaja jooksul hoidma konfidentsiaalsena kõiki talle seoses raamlepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Raamlepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.
   3. Töövõtja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Töövõtja kohustub tagama, et tema esindaja(d), töötajad, raamlepingupartnerid ning muud isikud, keda ta oma kohustuste täitmisel kasutab, oleksid käesolevas raamlepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   5. Töövõtja kohustub tagama raamlepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
7. **Teadete edastamine ja volitatud esindajad**
   1. Pooled kohustuvad teineteist teavitama mistahes raamlepinguga seotud olulistest asjaoludest, mille vastu teisel poolel on äratuntav huvi.
   2. Raamlepinguga seotud teated peavad olema kirjalikus vormis, s.t digitaalselt allkirjastatud, välja arvatud, kui teade on informatiivne ja selle edastamisel teisele poolele ei ole õiguslikke tagajärgi.
   3. Töövõtja on kohustatud hankelepingu täitmist takistavate asjaolude ilmnemisel võtma koheselt ühendust tööde üleandmise akti koostajaga või tellija esindajaga.
   4. Töövõtjal on õigus saada tellijalt teavet vahelaos väljasaadetud koguste kohta;
   5. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
   6. Töövõtja on kohustatud teatama tellijale 3 (kolme) päeva jooksul e-posti teel oma hankelepingut täitva töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus.
   7. Töövõtja on kohustatud teavitama hiljemalt minikonkursil teatavaks tehtud tähtajaks, muul juhul aga enne uue töötaja tööle asumist hankelepingut täitva töötaja andmed (nimi, isikukood, kutsetunnistuse number, töötaja e-posti aadress);
   8. Raamlepinguga seotud teated edastatakse teisele poolele raamlepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele raamlepingus märgitud kontaktandmetel.
   9. E-kirja teel, sh digitaalselt allkirjastatud dokumentide, saatmise korral loetakse teade kättesaaduks alates teate edastamisele järgnevast tööpäevast.
   10. Poolte kontaktisikud on:
       1. Tellija kontaktisik:
       2. Töövõtja kontaktisik:
   11. Pooled edastavad raamlepingute täitmisel teateid omavahelises suhtlemises üksnes ülalnimetatud kontaktisikute kaudu, kui ei ole kokku lepitud teisti.
8. **Raamlepingu kehtivus, muutmine ja lõpetamine**
   1. Raamleping jõustub allkirjastamisest ja kehtib 72 kuud. Raamlepingu alusel on õigus sõlmida hankelepinguid töö teostamiseks esimese 48 kuu jooksul või kuni punktis 8.1. toodud maksimaalse kogumaksumuse täitumiseni. Raamlepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast raamlepingu lõppemist.
   2. Raamlepingu pooled ei tohi raamlepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Raamlepingu ülesütlemise õigus on ainult tellijal. Tellija võib raamlepingu mõjuva põhjuse olemasolul ennetähtaegselt üles öelda, eelkõige kui tal puuduvad raamlepingu täitmiseks rahalised vahendid või kaob vajaduse tööde järele. Tellija teatab töövõtjale sellest 15 kalendripäeva ette. Raamlepingu lõpetamine ei muuda kehtetuks raamlepingu alusel sõlmitud hankelepinguid.
   4. Käesolev raamleping lõpeb:
      1. raamlepingu tähtaja möödumisel või punktis 8.1. toodud maksimaalse kogumaksumuse täitumisel. Kui raamlepingu alusel sõlmitud hankeleping ei ole selleks hetkeks täidetud, kehtivad raamlepingu tingimused sellele hankelepingule kogu hankelepingu kehtivuse aja jooksul;
      2. raamlepingust taganemisel või raamlepingu ülesütlemisel seaduses või raamlepingus sätestatud alustel ja korral, kas kõigi töövõtja või mõne töövõtja suhtes;
   5. Tellijal on õigus ühepoolselt muuta RMK harvestermõõtmise ja RMK energiapuidu varumise, ladustamise ja mahu määramise juhendit ning RMK keskkonnanõudeid, teavitades töövõtjat sellest enne muudatuste jõustumist;
   6. Tellijal on õigus ühepoolselt muuta riistvarale esitatavaid nõudeid etteteatamise tähtajaga vähemalt 6 kuud ja tarkvarale esitatavaid nõudeid 1 kuu ette.
   7. Raamlepingu lõppemisel mistahes põhjusel kohaldatakse ka pärast raamlepingu lõppemist neid raamlepingu sätteid, mis oma olemuse tõttu sätestavad poolte õigusi ja kohustusi pärast raamlepingu lõppemist.
9. **Lõppsätted**
   1. Pooled juhinduvad raamlepingu täitmisel Eesti Vabariigis kehtivatest õigusaktidest, eelkõige kohaldatakse raamlepingus reguleerimata küsimustes võlaõigusseaduses vastavalepinguliigi kohta sätestatut.
   2. Raamlepingu muudatused vormistatakse kirjalikult raamlepingu lisana.
   3. Kõik raamlepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   4. Töövõtja on teadlik, et raamleping on avaliku teabe seaduses sätestatud ulatuses avalik.
   5. Raamlepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui raamlepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras Harju Maakohtus.
   6. Raamleping on allkirjastatud digitaalselt.

**Poolte andmed ja allkirjad**

**RMK Töövõtja**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500 | E-post | | |
| E-post [rmk@rmk.ee](mailto:rmk@rmk.ee) |  | | |
| (allkirjastatud digitaalselt) | | (allkirjastatud digitaalselt) |

|  |  |
| --- | --- |
|  |  |

Lisa 1

RMK ja vahel [Vali kuupäev] raamlepingu nr

3-6.11/202../ juurde



Lisa 2

RMK ja vahel [Vali kuupäev] raamlepingu nr

3-6.11/202../ juurde

**ANDMETÖÖTLUSE TINGIMUSED VOLITATUD TÖÖTLEJALE**

(hiliseima digitaalallkirja kuupäev)

1. **Lisa eesmärk**
   1. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete ja/või looduskaitseliste piirangute ja/või riigikaitsega seonduva teabe töötlemisel, millest pooled juhinduvad lepingu täitmisel.
   2. **Riigimetsa Majandamise Keskus** (edaspidi vastutav töötleja) edastab [Company] (edaspidi volitatud töötleja) punktis 1.1. nimetatud andmed ja volitab volitatud töötlejat neid andmeid töötlema ainult juhul, kui andmete töötlemine on lepingust tulenevalt vajalik.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
2. **Käesolevas lisas kasutatakse mõisteid alljärgnevas tähenduses:**
   1. „Asjakohased tehnilised ja organisatsioonilised meetmed“ – tähendavad selliseid protsesse ja protseduure, mis tehnoloogilist arengut, rakendamise maksumust ja andmeid arvesse võttes tagavad turvalisuse taseme vastavalt andmete võimalikust volitusteta või ebaseaduslikust töötlemisest või juhuslikust kaotsiminekust või hävitamisest või kahjustamisest tulenevale kahju suurusele;
   2. „Andmekaitseseadused“ – GDPR ja Eesti Vabariigis kehtivad muud isikuandmete töötlemist reguleerivad õigusaktid ning nende rakendusaktid või täiendavad aktid koos nende paranduste, muudatuste või asendustega, mis tahes täitmisele kuuluvad juhendid ja tegevusjuhised, mis on väljastatud isikuandmete kaitse eest vastutava mis tahes kohaliku või EL reguleeriva asutuse poolt;
   3. „töötlemine” – igasugune toiming või toimingute jada, mida teostatakse andmete või nende hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine;
   4. „andmed” – (isikuandmed, looduskaitselise piirangu kohta käiv teave, riigikaitsega seonduv teave). **Isikuandmed** - tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga. **Looduskaitselise piirangu kohta käiv teave** - I ja II kaitsekategooria liigi isendi täpse elupaiga asukoha avalikustamine. Püsielupaiga asukohad. **Riigikaitsega seonduv teave** - AvTS § 35 lõikes 1 nimetatud riigikaitsega seonduv teave;
   5. „andmetega seotud rikkumine” – turvarikkumine, mis põhjustab edastatavate, säilitatavate või muul viisil töödeldavate andmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmete töötlemine**
   1. Volitatud töötleja kohustused:
      1. kasutama ja töötlema andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud;
      2. kohustub hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muu kui käesolevas lepingus sätestatud eesmärgil. Samuti tagama, et andmeid töötlema volitatud isikud (sh teised volitatud töötlejad, volitatud töötleja tööajad vm, kellel on ligipääs lepingu täitmise käigus saadud andmetele) järgivad konfidentsiaalsusnõuet;
      3. mitte edastama andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta;
      4. täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju;
      5. volitatud töötleja kohustub tarvitusele võtma asjakohased tehnilised ja organisatsioonilised meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
      6. Kõik käesoleva lisa punktis 3.1.2 nimetatud kohustused kehtestab volitatud töötleja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei vastutav töötleja ega ka volitatud töötleja.
4. **Andmetega seotud rikkumisest teavitamine**
   1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada andmetega seotud rikkumisest või on alust kahelda, et selline rikkumine on aset leidnud.
   2. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni. Määral, mil volitatud töötlejale on vastav informatsioon kättesaadav, peab teade kirjeldama vähemalt järgmist:
      1. toimunud andmetega seotud rikkumise laad, eeldatav kuupäev ja kellaaeg;
      2. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
      3. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
      4. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks.
5. **Muud sätted**
   1. Volitatud töötleja kohustub lepingu lõppemisel tagastama vastutavale töötlejale kõik piiranguga seotud andmed või kustutama andmed ja nende koopiad vastavalt vastutava töötleja antud juhistele, juhul kui kehtiv seadusandlus ei nõua andmete säilitamist või kui volitatud töötlejal ei ole õiguslikku alust andmete töötlemiseks iseseisva vastutava töötlejana.
   2. Volitatud töötleja väljastab vastutavale töötlejale volitatud töötleja esindusõigusega isiku poolt allkirjastatud tõendi kinnitades, et lisa punktis 5.1. nimetatud toimingud on teostatud tema ja kõigi tema poolt kasutatud teiste volitatud töötlejate poolt.
   3. Võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
   4. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
   5. Käesolev lisa jõustub lepingu allkirjastamisel mõlema poole poolt. Lisa kehtib, kuni kehtib pooltevaheline leping või pooltel on omavahelisi kohustusi, mis on seotud andmete töötlemisega.
   6. Konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.

**Poolte allkirjad**

**Vastutav töötleja**  **Volitatud töötleja**

**(allkirjastatud digitaalselt) (allkirjastatud digitaalselt)**